JohanHeinsen/ENO huggingface dataset:
Viborger Samler, 1801-12-28
Mange og gode Sorter Skriv= og Postpapirer med og uden forgyldt Snit, malede og marmorerede Papirer, Tittelpapiir og hvid Kardus, faaes bestandig for de billigste Priser. hos undertegnede. De som ønske sig deraf, behøve blot at opgive, om de forlange Skrivpapirerne tykke eller tynde og til hvad Priis omtrent. De sine Skrivpapirer faaes til Priser fra 15 til 27 Mk. Ris. Jmperialpapir for Mrk Bogen, Nodepapir 4 Mark 12 s. Bogen, og hvid Kardus for 32 a 36 s. Bogen, hos A. F. Just.
Viborger Samler, 1801-12-28
Følgende nye Bøger. Jagtbog, indeholdende Anviisning for Jagtelskere til at skyde og fange, behandle og bruge Geværet og afrette Jagthunde h. 58 s. Karl d. 12tes Levnet Vb. 88 s. Forsyths Jagttagelse om Træers Sygdomme h. 32 s. Dronning Christines Historie af Lacambe Bo. 72 s. Konsten at skiænde h. 12 s. Hennings Diætetiske-Medicinsk Haandbog for Søfarende og Reisende overs. af Tode h. 58 s. Eggers om den sidste Jrren mellem Danmark og Engelland h. 6 s. Om Pollutioner h. 16 s. Svendsens Regnebog 2det Oplag Vb. 80 s. Sundhedskogebog Vb. 88 s.
Viborger Samler, 1801-12-28
Saa haves og igien Cramers Regnebog indb. 40 s. Cramers samlede mathematiske Skrifter 2de Dele h. 2 Rdlr. Rinaldo 4de Deel h. 58 s. Slagtebog h. 24 s. Spies Reise til Jammerens Boliger 1ste D. h. 58 s. De 2 Grenaderer h. 32 s. Røverne af Schiller h. 58 s. Lasont. Theodor 1ste D. h. 1 Rd. 12 s. Abællino h. 54 s. faaes hos Just.
Viborger Samler, 1802-01-04
Paris d. 15de Decbr. Da den Brester Division ei endnu er løbet ud; saa hedder det nu, at den bataviske Eskadre skal møde den paa en vis Høide og seile med den til Vestindien.
Viborger Samler, 1802-01-04
Om Bonapartes Reise til Lion og om hans Uenighed med General Lannes, veed man slet ikke noget vist, i hvormeget Rygtet end udbasuner derom. Saa meget er vist, at Uenigheden med Lannes nok ikke har de frygtelige Følger man spaar, ligesom og, at Bonaparte, naar han seer at hans Nærværelse er nødvendig i Lion, i Følge sin uforfærdede og faste Karakteer, vist not reiser did, i hvor farlig man end giør det for ham. Snarere troer man, at han mister Helbreden, og muligt Livet med, af det bestandige og uophørlige Arbeide han har. Han opholder sig endnu paa Mal maison, og er kuns her, naar han arbeider i Statssager og da geleides han af 20 til 25 Gardere, foran rider hans Mameluk. Saasnart han er kommen ind af Slotsporten, holder Bedækningen for Porten, Vagten træder ud i Gevær og begge disse Korps blive der saalænge, indtil Palæets Præfect bukker for dem, der er det sædvanlige Tegn paa, at Konsulen er i sine Værelser.
Viborger Samler, 1802-01-04
Vandet i Seinefloden staar endnu højt, og i Bourdeaux, Toulose og Bayonne have Floderne ved at stige, gjort betydelig Skade, ligesom og Orkanen, der den 10de Decbr. rasede i Havre i 4 Timer, har været forfærdelig. Heldigere har man været til at dæmpe et andet Uveir, der ofte truede Egnen fra Caen til Paris, nemlig en Røverbande, som ofte plyndrede Posterne. De havde ordentlig forstandset sig i Møllen ved Landsbyen Pillette. For at bringe dem derfra, gjorde alle civile Betiente sig megen Umage og overdroge Udførelsen til Kapitain Anger af Gendarmeriet. Han rykkede med et lille Korps, som i en Hast blev samlet, for Møllen, opfordrede Røverne til Overgave; men da de blot svarede med Skud, der dræbte adskillige af hans Soldater, lod han Møllen stikke i Brand og brændte disse Afskum. 2 søgte allene at fly, den ene var Mølleren, som strax blev skudt ned, og den anden var Lellepetier, der i Chouankrigen øvede saa mange Grusomheder. Da han kom ud, havde han en Dolk i Munden og en Pistol i Haanden; han værgede sig i Førstningen og dræbte en Soldat; men tilsidst huggede man ham den ene Haand af og tog ham fangen. Da Møllen var brændt, fandt man kun een død; men en stor Deel Penge og mange stiaalne Sager. Soldaterne, som Røverne fældte, bleve begravede i een Grav og man vil opreise dem et Æreminde paa Graven, de øvrige Militære ere af Konsulerne belønnede med Æregeværer.
Viborger Samler, 1802-01-04
Fra Ægypten har General Reinier hiembragt en gammel ægyptisk Kiole og et Stykke Stof, fundet i Jorden: General Menou en Zibetkat, ham foræret at Kongen af Darfort, der boer 100 Dags Reise fra Cairo og Landmaaler Fournier har ved anstillede Undersøgelser i Overægypten, overbeviist sig om, at Dupuis Mening om Dyrkredsens ægyptiske Oprindelse, er sand, og at deres Tidsregning, grundet herpaa, er 15000 Aar gammel.
Viborger Samler, 1802-01-04
J Strasburg aftager Betleriet mangfoldig og i 8 Dage have 1000 Fattige meldt sig som Arbeidere i den der oprettede Arbeidsanstalt.
Viborger Samler, 1802-01-04
Fra Amiens veed man kuns, at Cornvallis og Bonaparte have havt en Conferentz, der vaerede fra Kl. 6 om Aftenen til henimod Midnat, og at de siden den Tid ofte komme sammen. Forresten gives der Baller, Feter og sligt i stor Mængde.
Viborger Samler, 1802-01-04
London d. 15de Decbr. Alle modsigende Rygter uagtet, troer man dog ikke, at den endelige Fred vil finde nogen Vanskelighed og man siger, at Freden den 9de Februar, Aarsdagen efter Lunevillefredens Slutning, skal være sluttet. Paketbaadene skulle nu 2 Gange ugentlig bringe Posterne mellem os, Frankrig og Holland.
Viborger Samler, 1802-01-04
Den franske Bresterflaade opvækker bestandig Opmærksomhed her. Man forsikrer og, at saasnart Admiral Mitchel, der ligger med 7 Linieskibe ved Cork i Jrland, faaer Efterretning om, at den er løbet ud, har han Ordre at følge den og observere dens Foretagender, og sørge for vore vestindiske Øers Sikkerhed. Foruden hans Flaade er der alt de 5 Linieskibe, som ved Præliminærernes Slutning gik fra Kanalflaaden, og passerede Madera den 30te October.
Viborger Samler, 1802-01-04
At brænde Brændeviin af Korn vil nu den første Januar blive tilladt. Ministrene have drevet det igiennem, paa Grund af de store Skatter denne Tilladelse giver af sig, og som man ei kan undvære; saameget mere som der baade hemmelig blev brændt og indsmuglet Brændeviin umaadelig, mens Forbuddet varede.
Viborger Samler, 1802-01-04
J Jrland og Skotland ere adskillige Statsforbrydere løstadte, deriblant er Harvey Morris, Esg. som med Napper Tandy blev fanget i Hamborg.
Viborger Samler, 1802-01-04
Adskillige Kofardimænd, der vare fragtede til franske Havne, ere komne tilbage med hele Ladningen usolgt, da man i Frankrig ei ville lade dem losse. Denne Vægring skal reise sig af det Forbud nogle engelske Toldbetiente i vore Havne have gjort, mod franske Levnets midlers Udlossen og Udsalg : London d. 18de Decbr. J Bantry Bay er udbrudt et Oprør blant Matroserne. Mandskabet paa tvende Skibe, Temeraire og Formidable, erklærede, at de ei vilde seile andensteds hen, end til Engelland. Den 10 viste en Matros sig yderlig grov mod en Officeer, og da han blev arresteret, søgte de øvrige med Magt at skaffe ham løs. Men ved Officerernes og Sø soldaternes uforfærdede Mod bleve Anførerne grebne og bragte ombord paa Admiralskibet, hvorpaa alt blev roligt. Man mener at der allerede længe har hersket Misfornøielse i Kanalflaaden, fordi den ei havde Lejlighed til at giøre Priser, og denne Misfornøielse var forøget ved Freds Præliminairerne. Vanen er den anden Natur. Er man eengang vant til at leve i Suus og Duus paa andres Bekostning, falder det tungt, at leve i Stilhed paa sin egen.
Viborger Samler, 1802-01-04
Det gjor megen Opsigt her, at der i Dag er gaaet pludselig Ordre til Admiral Saumarez, der krydser for Gibraltar.
Viborger Samler, 1802-01-04
Det er saa langt fra, at Definitiv=Freden skulde finde besynderlige Vanskeligheder, at man tvertimod anseer alt, som bragt i det Reene, og venter Traktaten: fuldbragt inden dette Aars Ende. Skiønt Brevportoen for kort Tid siden er forhøiet, siger man dog, at der endnu skal skee en høiere An sætning for de til det faste Land afgaaende Breve.
Viborger Samler, 1802-01-04
Den 16de Decbr. havde Otto sin Tiltrædelses Audients hos den kongelige Familie, som fransk Gesandt.
Viborger Samler, 1802-01-04
Atter ere i disse Dage afsendte trende Ladninger Delinqventer til Boranybay.
Viborger Samler, 1802-01-04
Sir Sidney Smith modtog i Forgaars paa Londons Raadhuus Borgerret og en prægtig Sadel til Foræring.
Viborger Samler, 1802-01-04
Paris d. 15de Decbr. Ved Telegraphen have vi erholdt den Efterretning, at den Brester Flaade for to Dage siden er gaaen til Søes.
Viborger Samler, 1802-01-04
De imellem Frankrig og Porten afsluttede Præliminair=Artikler ere den 8de Novbr ankomne til Constantinopel, og modtagne med den smigrende Erklæring, at Porten villig vilde ansee dem, som Definitiv=Traktat. General Lannes har endelig antaget Gesandtskabs Posten i Lissabon.
Viborger Samler, 1802-01-04
Kommissionen for Sekularisations og Gotgiørelses=Væsenet har nu endt sine Arbeider og overgivet samme til den første Konsul.
Viborger Samler, 1802-01-04
Ministeren for de indvortes Anliggender har ladet opreise i en af National Jnstitutets Sale en Marmor Støtte for Malesherbes, een af Ludvig den sextendes Forsvarere.
Viborger Samler, 1802-01-04
Petersborg d. 4de Decbr. Den længe ventede ny Told=Rulle skal komme ud i denne Maaned.
Viborger Samler, 1802-01-04
Man veed allerede, at Tolden efter den just ei skal erlægges i Specier, men og modtages i anden gangbar Myndt. Tillige venter man og Tilladelse til Jndførsel af alle under forrige Regiering forbudne Vahre.
Viborger Samler, 1802-01-04
Blandede Efterretninger. J Portugal har man hidtil regnet, at der aarlig hver Dag skeer et Snigmord. Ofte har Regjeringen benaadet disse Banditer og i 5 Aar er i Lissabon ingen Morder henrettet. Nylig er en Statsministers Tiener i ved højlys Dag bleven myrdet paa Gaden og Regjeringen har nu besluttet, herefter med ald Strenghed at straffe slige Umennesker, Prindsregenten har anordret stærke i Patroller om Natten, Gadernes Oplysning og deres i Rensning fra den uhyre Mængde Skarn, der bedækker dem, samt at enhver opdaget Morder skal miste Livet inden 3 Dage. Der blev og strax efter henrettet en Morder, der havde begaaet 5 Mord og 2 Dage derefter nok een.
Viborger Samler, 1802-01-04
J Holland høres vedvarende Klager over Vandets Stigen i Floder, der foraarsager Digernes Giennembrud, som kun med stor Bekostning og megen Umage kan istandsættes.
Viborger Samler, 1802-01-04
Den pavelige Gesandt Spina, er reist fra Paris, man siger det med Paven sluttede Concordat, der endnu ej er bekiendtgjordt officielt, finder Vanskelighed i dets Udførelse, og at Bonaparte ved Politilove lader giøre de kirkelige Indretninger.
Viborger Samler, 1802-01-04
I Amsterdam paastaar man, efter den Brusseler, Avis, at der i Paris ere arresterede adskillige Generaler og at der ere foregaaede Ting af Vigtighed, der dog holdes hemmelige. Jkke heller troer man, at Bonaparte eller Minister Chaptal reise til Lion; men sender Befuldmægtigede derhen.
Viborger Samler, 1802-01-04
Keiser Alexander har faaet at vide, at Øvrigheden, i Kasan ved Pinnebænken har aftvungen een for Mordbrand mistænkt Arrestant, Tilstaaelsen om at være skyldig, den han dog siden under Sagen og ved sin Henrettelse igien har tilbagekaldet. Denne Øvrighedens grusomme Behandling har Keiseren befalet paa det strængeste at undersøge og befalet at Pinebænken skal afskaffes.
Viborger Samler, 1802-01-04
H. D. Arveprindsen af Baden, som man fra Sverig af ventede til Khn. med sin Familie, havde det Uheld, den 15 Decbr. at vælte med sin Vogn i en Huulve 15 Mile fra Stokholm, 3/4 Miil fra Abroga. Vel fik hans Durchlautighed ingen udvortes synlig Skade; men efterat han var bragt til Abroga, fornam man Mærker af Slagflod, Bedøvelse og Ubevistved, hvorpaa Han til usigelig Bedrøvelse for hans Gemalinde, døde Dagen efter.
Viborger Samler, 1802-01-04
Kongen af Preussen har sluttet en Handelstractat med Nordamerika. Lazarus Wolff har og vidst at anbringe sine salske Bankoobligationer i Venedig og Triest. Der skal han have omsadt for en Million Gylden. J Triest har han for dem tilhandlet sig Bomuld for 300000 Gylden. Nu sidder han krumsluttet under Raadhuset i Hanau. Mincioflodens Oversvømmelse i det mantuanske er meget betydelig; hele Landet, Byen Mantua med, stod under Vand; i mange Landsbyer druknede baade Mennesker og Fæ, nogle Tusende Mennesker maatte i 8 Dage være paa Tagene og i de øverste Etager i den største Dødsfare, indtil Floden igien faldt.
Viborger Samler, 1802-01-04
J Wintherthur i Sveits skal have været et Oprør i Værk, hvorved 5000 Mand skulle samles, for at sprænge de fra den ny Regiering mod dem sendte Tropper, hvorefter den forrige Regierings Mænd skulde atter indsættes. Gesandten Verninge siger man var indkaldet til at møde Bonaparte i Lion.
Viborger Samler, 1802-01-04
Kongen af Sverig har erkiendt Kongen af Etrurien. Preussens Konge har forhen gjort det samme. Brødrene Campeoprette i Hamborg et Museum, hvis Hensigt er, paa den hurtigste og mindst bekostelige Maade at bringe alle Konstens og Litteraturens Nyheder. i Omløb.
Viborger Samler, 1802-01-04
J England siger man, efter et Brev fra Martiniqve, at Guadeloupe er i fuld Opstand, at Generalkaptain, Lacrosse er forgivet og den Officeer der ville arrestere denne Forbryder, og blev myrdet af ham.
Viborger Samler, 1802-01-04
Ved Kehl styrter Rhinbredden immer meer ned, og der vil udfordres 200000 Faskiner, for at standse det endnu truende Nedfald.
Viborger Samler, 1802-01-04
Rebellen Paswan Oglu har i Widdin ladet slaa tyrkiske Penge af slet Gehalt, og paatvinger Kiøbmændenne samme. Man hielper sig, som man kand.
Viborger Samler, 1802-01-04
Efterretningen og Freden imellem Frankrig og Engelland blev i Algier modtaget med en Blanding af Glæde og Sorg. Man glædede sig over, at kunde lade Krydsere udløbe, efter 10 Maaneders Uvirksomhed, men man sørgede over Malthas Tilbagegivelse til Johanniter-Ordenen, hvilken Søerøverne med Rette ansee, som deres frygteligste Fiende.
Viborger Samler, 1802-01-04
Jndenlandske Efterretninger. J Aaret 1800 har Forligelses Væsenet i de danske Stater af 52102 foretagne Sager forligt eller hævet 34155, udsat 1521, og henviist 16438 til Retterne, hvorhen 4415 virkelig ere indstevnede. Af 3381 PolitiSager ere 2433 forligte, 182 udsatte og 796 paadømte.
Viborger Samler, 1802-01-04
Til den 1ste Juli 1801 var Fonden ved det danske Brand=Assurance=Kompagnie paa Vahre og Effecter, 399532 Rd. 5 Mk. 10 1/2 s. og dets Gevinst 51531. Rd. 2 Mk. 1/2 s. Udbyttet blev bestemt til 18 Rdl. pr. Aktie.
Viborger Samler, 1802-01-04
Sagen med den, for Mistanke om falske Bankosedlers Forfærdigelse, i Altona arresterede Prinds af SalmKyrburg og formeente Medskyldige de Vigueron vil uden Tvivl gaa til Rigskammerretten. Han paastaar, at have funden de falske Sedler paa en Spadsere Tour.
Viborger Samler, 1802-01-04
Den 28de Decbr. gik en Kinafarer og 4 Ostindiefarere til Seils til Kattegattet.
Viborger Samler, 1802-01-04
Ved de ældste Søekadetters Examen har Kadet von Bertauch erholdt den Gernerske Præmie=Medaille, og Underofficeer Recke Accessit.
Viborger Samler, 1802-01-04
Hs. Majestæt har nu approberet et Reglement for det i Helsingøer oprettede borgerlige Artillerie=Korps der skal organiseres og i Krigstider kommanderes af Kommandanten paa Kronborg.
Viborger Samler, 1802-01-04
General=Adjutanterne, de virkelige General=Auditeurer, og General=Qvarteermesterne ved Land=Etaten skulle herefter have Rang med Oberster.
Viborger Samler, 1802-01-04
J Kristiania have Broder Feddersen og Niels Ring gjort Opbud.
Viborger Samler, 1802-01-04
J Fyens Stift ere i afvigte Kirkeaar kopulerede 1566 Par. Fødde 2895 Drenge, 2699 Piger og derforuden 372 uægte i alt 5966. Døde af Mandkiøn2451, af Qvindekiøn 2337, i alt 4788, hvoriblant 2195 under 10 Aar og derforuden 265 Dødfødde.
Viborger Samler, 1802-01-04
Odense den 30 Dec. Den veldædige, virksomme og ædle Fædrelands- og Menneskeven, Kammerherre Adeler til Hindsgaul, er ikke meere! naar en heldig Pensel engang faaer skildret for Efterslægten alt det Store og Gode, denne sieldne Mand udsaaede i sit Liv, vil ogsaa den yde ham det simple, men hædrende Vidnesbyrd: "Hans Lyst var at giøre Vel.
Viborger Samler, 1802-01-04
Den 21de Decb. havde den franske Gesandt General Makdonald, sin Afskeeds Audients. J Odense koster 1 Td. Hvede 8 Rd., 1 Td. Rug 4 Rd., 1 Td. Byg 2 Rd. 4 Mk. og 1 Tde. Havre 1 Rd. 2 Mk. Efter Brødtaxten af 16de Decb. skal man der have for1 Stilling, 5 Lod 1 Qvintin Hvedebrød, 8 Lod Sigtebrød, 5 Lod Sigtekouringer og 14 1/3 Lod blødt Rugbrød. Ved Efterveining vil man ei finde betydelig Ubillighed i den her i Viborg giengse Priis paa Rugbrød, der vist nok er den vigtigste. De andre Sorter kunde og burde man jo næsten ganske lægge af, naar man fandt, at man derpaa skulde snydes alt for grovt.
Viborger Samler, 1802-01-04
Befordringer og Afgang. under det danske Cancellie: Cand. Theol. J. Reingaard confirmeret til Personel Capellan for Søndre Jernløse og Søstrup Meenigheder i Sjælland; Cand. Theol. H. Ravn ligeledes til Porsonel-Capellan for HemHindborg og Dolbye Menigheder i Viborg Stift; Skolelærer og Cantor J. G. Møller ligeledes til Klokker og Graver ved Budolphi Kirke i Aalborg; Sognepræsterne for Nør Gjørding, Yemb og Buur Menigheder i Ribe Stift, J. Steendorph, og for Størens Præstegjæld i Trondhjems Stift, Provst C. Hveding, efter Ansøgninger, i Naade entledigede med Pension; Personel-Capellan J. T. Krog beskikket til Sognepræst for Andenæs Menighed i Norlandene; F. M. Norlin, efter Ansøgning, i Naade og med Pension entlediget fra hans Embed som Districts-Chirurg paa Samsøe; Justitsraad S. Hagerup ligeledes, efter Ansøgning, i Naade entlediget fra hans Embeder som Byefoged og Notarius Publicus i Christiania. Organist P. Fischer af Nyborg, confirmeret til Stadsmusicant sammesteds, samt i Vindinge Herred.
Viborger Samler, 1802-01-04
under det tydske Cancellie: Amtssceretair J. M. H. Storjohann udnævnt til Cancellist i det tydske Cancellie.
Viborger Samler, 1802-01-04
Under Departementet for de udenlanske Sager: er Kantsleren ved den holstenske Lands Regjering Geheimeraad v. Eyben, udnævnt til overordentlig Gesandt ved den nedersaxiske Kreds i afgangne Kammerherre Grev Schimmelmanns Sted.
Viborger Samler, 1802-01-04
Under Generalitetet: Fra Landcadet-Compagniet afgaae til 1 Januar 1802 følgende Corporaler, og Cadetter, der ere ansatte resp. som Cornet og som Fændrikker ved efterbenævte Regimenter og Corps, nemlig: Corporaler v. Holm ved det norske Liv=Regiment og v. Gøring ved Marine=Corpset, og Cadetterne v. Ræder ved Kronprindsens Regiment, v. Posselt ved det holsteenske Rytter-Regiment, v. Hagemann ved Prinds Frederiks Regiment, v. Priess ved det 2det jydske Jnfanterie-Regiment, de Cederfeldt,Simonsen ved det sjællandske, v. Andersen ved det holsteenske, Munthe af Morgenstierne ved Prinds Frederiks, v. Thestrup ved Kongens og v. Poulsen ved det danske Liv=Regiment til Fods. Derimod ere Cadetterne C. F. v. Behmann og C.F. v. Bentzen udnævnte til Corporaler ved Compagniet; C. F. v. Caroe, P. M. v. Vossgraff, J. v. Schmidt, J. P. G. v. Beck, G. F. C. v. Pløennies til virkelige Cadetter, og F. C. C. v. Hindenburg til Kostradet. Samme Datum ere Prem. Lieutenanterne v. Wilcken og v. Krabbe af det oldenborgske, v. Hartvig og v. Pristroph af det schlesvigske, v. Fischer senior og Fischer junior af det holsteenske Jnfanterie-Regiment, samt v. Fries af den schlesvig-holsteenske Batallion let Jnfanterie, forundte Capitains Characteer; Stabscapitain og Alde Generalqvarteermester v. Haffer, udnævnt til General qvarteermester=Lieutenant; Tøihuus=Lieutenant v. Trost til Prem. Lieutenant ved Garnisonen i VardøehuusFæstning; C. U. Schrøder til Voldmester her i Fæstningen; Etatsraad J. Schive, efter Ansøgning og med Pension, i Naade entlediget fra Secretariatet for Generalitets og Commando Couteiret, og den der ansatte surnumerair Secretair, Krigsraad Gløersen, beskikket til virkelig Secretair for samme Contoir, Second-Lieutenanterne v. Synnestved af det norske Liv-Regiment og v. Kalten born af det norske Jæger=Corps, vexelviis forflyttede.
Viborger Samler, 1802-01-04
Under Rentekammeret: Premier=Lieutenant i Søe=Cratten, G. F. Lerche, og Second-Lieutenant ved Livgarden til Fods, H. V. Eikstedt v. Kaas, udnævnte til Kammerjunkere.
Viborger Samler, 1802-01-04
Døde. Kbh. Mad. Brøndsted. Kammerraad Grande an, 56 Aar. Mad. Hanna Gerson Melier, 32 A. Mad. Nees, 25 A. Mad. Klemp, 26 A. Mad. Madsen, 52 A. Cechanawsky, Pleye=Læge, 31 A.
Viborger Samler, 1802-01-04
Kopiist Høvinghof, 19 A. Jfr. Gyldenfeldt og hendes Broder, 6 og 7 A. Doctor Ranøe, 50 A. Mad. Willert. Husede. Jfr. Jørgensen, 85 A. Kragerøe. Handelsfuldmægtig Østergaard. Paa Reisen fra Batavia. Broagger, 18 A. Horsens. Jfr. Kristiane Lederer, 33 A. Randrup. Jfr. Hvass, 7 A. Fieritslew. Landvæsens=Kommissair Møller. Harritslev Præstegaard. Hr. Hee, 65 A. Fridericia. H. Fallertsen, 75 Aar. Hindsgaul, Kammerherre Adeler, 58 A. Ulykkelig Tilfælde.
Viborger Samler, 1802-01-04
J forrige Uge ere tvende Fruentimmer fundne ihielfrosne, halvanden Miil fra Viborg, paa Heden.
Viborger Samler, 1802-01-04
Nørre Jyllands Landstingsdomme for December No. 1. Maaned 1801.
Viborger Samler, 1802-01-04
Herredsskriver Himmark paa Troyborg, som befuldmægtiget mod den committerede Skifteforvalter i afgl. Hans Nielsens Stervboe i Skads Birkeskriver og Deelefoged Berendt Feddersen i Møgeltønder. Thi kiendes for Ret: At Appellanten Christian Christiansen bør for sin Fordring i afgangne Hans Nielsens Stervboe efter det fremlagte Beviis udbetales den paalydende Summa 1116 Rd. 2 Mk. med resterende Renter udi Species Penge, beregnet til Courant, fra 15 Marts 1796 indtil Betaling skeer; alt at udredes inden 4 Uger efter denne Doms lovlige Forkyndelse under Lovens Tvang. Processens Omkostninger ophæves. Nr. 2. Christen Svendsens Enke i store Lundergaard mod Hr. Cancellieraad Brandt som Skifteforvalter efter afgangne Niels Olesens Enke i Hiørring. Thi kiendes for Ret: Den paa Hiørring Raadstue den 7de Marts d. A. afsagde og hertil indstevnte Skifte=Decision bør, for saavidt paastevnt er, ved Mag at stande. Processens Omkostninger ophæves.
Viborger Samler, 1802-01-04
No. 3. Jens Grønbech i Skanderborg cum beneficio paupertatis mod Niels Møller sammesteds.
Viborger Samler, 1802-01-04
Jfølge foranførste Sagens Beskaffenhed kiendes for Ret. Den indstevnte Dom bør ved Magt at stande. Processens Omkostninger her ved Retten bør Jens Grønbek endvidere erstatte og betale Niels Møller med 16 Rd. som tilligemed Hiemtingsdommens Jndhold udredes og efterkommes inden 4 Uger efter denne Doms lovlige Forkyndelse under Lovens Tvang. Endelig bør Jens Grønbech bøde til Justitskassen for unødig Trette 6 Rdlr. 4 Mk. samt betale til Domhuuset strax 2 Rdlr. 4 Mk. efter Plakaten. No. 4. Christian Jacobsen Mørk i Underaare mod Præsten Hr. Albrechtsen. Paa Grund af Sagens Beskaffenhed kiendes for Ret. Den indstevnte Dom bør, for saavidt Appellanten Christian Jacobsen Mørk angaaer, ved Magt at stande; hvorimod Sagfører Konnerup for den idømte Mulkt og Omkostning bør frie at være, Processens Omkostning ophæves. No. 5.
Viborger Samler, 1802-01-04
Landvæsenskommissair Grøn for Jens Nielsen og Christen Hansen af Sønderbork mod Christen Lassens Datter Mette Christensdatter og Byfoged Fogtmann, qva Dommer. Thi kiendes for Ret: Den paa Øster og Nør Herreders Ting d. 17de Juni sidst afsagde Kiendelse, frafaldes, hvorimod Byfoged Fogtman bør inden 15 Dage efter denne Doms lovlige Forkyndelse, naar Appellanterne det forlange, forfriske Sagen med nye og lovlig Jndstevning til alle Vedkommende, og derefter paa lovlig Maade afhøre forbemeldte 3de Personer, alt paa egen Bekostning, saa bør han og betale Appellanternes befalede Sagfører Landvæsenskommissair Grøn for Omkostninger og Uleiligheder med Sagens Jndstevning 10 Rdlr. og i Følge deraf til Domhuuset 2 Rdlr. efter Placaten, dette udredes ligeledes inden 15 Dage efter denne Doms lovlige Forkyndelse under Lovens Tvang. TilSlutning anmærkes: at Sagen er fra de beneficerede Parters Side ført, med tilbørlig Hurtighed her ved Retten, hvor den først er bleven beneficeret.
Viborger Samler, 1802-01-04
No. 6.